钦定古今图书集成/明伦汇编/闺媛典/第033卷 > 杨泰奴〈张氏附〉
## 钦定古今图书集成/明伦汇编/闺媛典/第033卷 > 杨泰奴〈张氏附〉

按《明外史列女传》：“仁和杨得安女泰奴，许嫁未行。天
顺四年，母病疫不愈。泰奴三割胸肉食母不效。一日
薄暮，割胸取肝一片，昏仆良久，及甦，以衣裹创手和
粥以进，母遂愈。母宿有膝挛疾，并愈。其后有仪真周
祥妻张氏者，姑病不起，计无所出。偶一方士过其门，
问之，曰：‘人肝可疗’。张割左胁下，得膜如絮，以手探没”
腕，取肝二寸许，无少痛，作羹以进。姑病遂瘳。